Diari Oficial de la Generalitat Valenciana


Sumari del DOGV 3459, del 23-03-1999 (1999/2013)

Informació pública del projecte d'urbanització del Parc Comercial de Castelló Ronda Sud.
----------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2013


Organisme emissor
:   Calviga, SA

Tipus de document
:   Anunci

Informació pública del projecte d'urbanització del Parc Comercial de Castelló Ronda Sud. [1999/S2013]
  
La mercantil Calviga, SA ha formulat el Projecte d'Urbanització relatiu a l'àmbit del Programa d'Actuació Integrada del Parc Comercial Castelló Ronda Sud (San Lorenzo), de Castelló de la Plana, a l'empara del que preveu l'article 66.2.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), com a agent urbanitzador de l'esmentat Programa, designat per acord del Ple de l'Ajuntament de Castelló de la Plana.
  
En aplicació del que estableix l'article 48.1.c, en relació amb els articles 46.3 i 53, tots de l'esmentada Llei, es sotmeten aquestos projectes a informació pública durant el termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats en aquest procediment podran formular totes les al·legacions que els convinguen segons dret, a l'efecte de la qual qualsevol interessat podrà consultar l'expedient dipositat en la notaria del senyor Enrique Ferrero María, al carrer Major número 31, 3r. de Castelló de la Plana.
  
Igualment es fa constar que qualsevol podrà comparéixer en aquesta notaria per tal d'obtindre còpia de l'acta de protocol·lització dels projectes o sol·licitar l'exhibició d'aquesta.
  
L'esmentada documentació, com també l'expedient administratiu, podran ser consultats a l'Ajuntament de Castelló de la Plana, els dies hàbils en horari d'atenció al públic.
  
Les al·legacions que, si escau, es formulen, es presentaran davant l'Ajuntament de Castelló de la Plana, al seu Registre General.
  
Tanmateix es fa saber que, de conformitat amb allò que disposa l'article 71.3 de la Llei esmentada, en el termini de 10 dies següents a la data en què l'Ajuntament aprove el Projecte, es podrà sol·licitar el canvi de retribució a l'urbanitzador i elegir la manera de pagament amb metàl·lic, que es farà en document públic i amb garantia real o financera. Si no es formula aquesta sol·licitud en l'esmentat termini i davant l'urbanitzador, s'entendrà que la retribució es vol fer en terrenys.
  
Expressament es fa constar que aquest anunci es dirigeix a aquells titulars cadastrals la identitat o domicili dels quals no consta en la relació emesa pel Centre de Gestió Cadastral i que són els següents:
  
Titulars el domicili dels quals no consta
  
Polígon 34.
  
Parcel·la número 26 i 83. Joaquín i Carmen Beltrán Serra.
  
Parcel·la número 124. Miguel Igual Sales, fill.
  
Parcel·la número 181. Florencio Lajara Ribero.
  
Parcel·la número 259. Tomás Museros Rodes.